Alfabèt Latin

Alfabèt Latin, abjad Latin, aksara Latin, horop Latin, otabâ aksara Romawi iyâ jârâya alfabèt sè palèng awwâl sè èghuna'aghi orèng Romawi ka'angghuy nyerrat bhâsa Latin, rakèra molaèn abad ka-7 sabellunna Masèhi. Ka'dissa orèng ajhâr nyerrat dâri orèng-orèng Etruria, namong orèng Etruria ajhâr ḍâri orèng Yunani. Alfabèt Etruska aropa'aghi aḍaptasi ḍâri alfabèt Yunani. Manorot hipotesis, sakabbhina aksara alfabètis kasebbhut asalla ḍâri abjad Fnisia, bân abjad Fenisia asalla ḍâri hieroglif Mesir.Rebeca Bernike Etania, Tri Indriawati. "Bagaimana Sejarah Penemuan Huruf Alfabet?". Aksès 23-02-2025

È bâkto satèya alfabetis Latin jârèya aksara sè palèng bânnya' èghuna'aghi è dhunnya ka'angghuy nyerrat acem-macem bhâsa. Pan-bârâmpan naghârâ ngadopsi bân amodifikasi alfabèt Latin sesuai kalabân fonologi bhâsana ka'dissa, amarghâ tak sesuai fonèm kèngèng èlambangaghi kalabân horop Latin. Pan-bârâmpan usaha modifikasi kasebbhut antara laèn kalabân nambaèn horop anyar (conto: J, W), panamba'an ḍiakritik (conto: Ñ, Ü), panyèttongan horop/ligatur (modifikasi bentu', conto: ß, Æ, Œ). Pan-bârâmpan naghâra ngator pangangghuyân dwihorop ḍâlem bhâsa resmi orèng ka'dissa, sè alambangaghi fènom sè ta' kèngèng èlambangaghi kalabân alfabèt Latin, misalla "Th" (ka'angghuy monyè /θ/ bân /ð/), "Ng" otabâ "Nk" (ka'angghuy monyè /ŋ/), "Sch" otabâ "Sh" (ka'angghuy monyè /ʃ/), "Ph" (ka'angghuy monyè /ɸ/ dan /f/).

 Sajhârâ 
Asal mola

Èparcajâne jhâ' bhângsa Romawi Kuno ngadopsi sèttong macem ḍâri alfabèt Yunani è Cumae, sèttong koloni Bhângsa Yunani è Italia Lao', bâkto abad ka-7 SM. (Gaius Julius Hyginus dâlem Fab. 277 nyebbhutaghi lègènda jhâ' Carmenta, orèng sibila Kimmeri, nyerrap lèma bellâs horop Yunani dhâddhi alfabet Latin, sè ngennallaghi lèbât Latium sareng potrana, Evander, sakitar 60 taon sabellunna perrang Troya, namong adâ' lampatta sajhârâ tentang carèta rèya.) Alfabèt Yunani Kuno dhibi' asal molana ḍâri abjad Fenisia. Ḍâri alfabèt Yunani è Cumae, kabhâdhi alfabèt Etruska bân saterrossa bhângsa Romawi ngadopsi 21 horop ḍâri 26 horop ḍâlem alfabèt Etruska, è bâbâ panèka:

Abjad Latin sè ètolès kalabân tanang kalabân kursif samangkèn

 Sombher